03/Sv. 22 Službeni list Europske unije 37 31981R2180 L 211/28 SLUŽBENI LIST EUROPSKIH ZAJEDNICA 31.7.1981. UREDBA KOMISIJE (EEZ) br. 2180/81 od 30. srpnja 1981. o utvrđivanju pravila za provedbu ograničenja investicijskih potpora za proizvodnju svinja KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 1945/81 od 30. lipnja 1981. o ograničenju investicijskih potpora za proizvodnju svinja (!), a posebno njezin članak 1., budući da za potrebe primjene ograničenja investicijskih potpora za proizvodnju svinja, utvrđenih u Uredbi (EEZ) br. 1945/81 treba utvrditi omjer za prenamjenu mjesta za svinje u tovu u mjesta za svinje za uzgoj; budući da je potrebno odrediti opseg odobrenja iz članka 1. stavka 1. Uredbe (EEZ) br. 1945/81 i utvrditi minimalne zahtjeve koje moraju ispunjavati prijave država članica za takvo odobrenje; budući da je s ciljem procjene utjecaja takvih odobrenja od država članica koje dobiju takvo odobrenje potrebno zatražiti godišnje izvješće o tom predmetu; budući da Stalni odbor za poljoprivrednu strukturu nije dostavio mišljenje u roku koji je odredio njegov predsjednik, DONIJELA JE OVU UREDBU: Članak 1. 550 mjesta za svinje iz članka 1. Uredbe (EEZ) br. 1945/81 znači mjesta za svinje u tovu. Jedno mjesto za svinje za uzgoj jednako je 6,5 mjesta za svinje u tovu. Članak 2. 1. — Odobrenje dano državi članici za izmjenu broja od 550 mjesta za svinje u okviru razvojnog plana farme ograničeno je () SL L 197, 20.7.1981., str. 31. na posebne slučajeve u kojima očekivan dohodak farme u okviru tog plana ne jamči usporediv ostvaren dohodak za 1,5 jedinicu radne snage. 2. _ Broj mjesta za svinje moguće je povećati u skladu s člankom 1. Uredbe (EEZ) br. 1945/81 isključivo u mjeri koja je potrebna za osiguranje usporedivog ostvarenog dohotka za najviše 1,5 jedinicu radne snage u okviru predmetnog razvojnog plana. Članak 3. Država članica koja podnosi zahtjev za odobrenje prema članku 1. stavku 1. Uredbe (EEZ) br. 1945/81 istodobno mora dostaviti Komisiji detaljan opis metode izračuna. Metoda izračuna posebno mora sadržavati sljedeće podatke vezane uz uzgoj svinja: — troškovi povezani s mjestom za svinje u tovu i za svinje za uzgoj, — cijene koje se plaćaju za odojke, svinje u tovu, svinje za uzgoj i hranu za životinje, — godišnji broj potomaka po svinji za uzgoj, — broj svinja koje se godišnje tove na mjestu za tov. Članak 4. Država članica koja dobije odobrenje za izmjenu broja mjesta za svinje podnosi Komisiji godišnje izvješće o posebnim sluča- jevima u kojima je broj mjesta za svinje izmijenjen u okviru razvojnog plana farme prije 1. svibnja sljedeće godine. Izvješće posebno sadrži podatke o broju posebnih slučajeva i podatke o broju mjesta za svinje u svakom pojedinom slučaju. Članak 5. Ova Uredba stupa na snagu trećeg dana od dana objave u Službenom listu Europskih zajednica.